洪順 (永樂進士)

洪順，福建懷安縣人，明朝政治人物、進士。

永樂二年（1404年），洪順中式甲申科二甲第六十名進士，授庶吉士《明太宗實錄》（卷29）：“丁未  上御奉天殿进士曾棨等上表谢恩  己酉吏部奏授进士曾棨等官命第一甲曾棨为翰林院修撰周述周孟简俱为编修仍命于第二甲择文学优等杨相等五十人及善书者汤流等十人俱为翰林院庶吉士俾仍进学擢第三甲方昶等二十人为行人司行人余于诸司观政”。明成祖命解縉選士，其從進士中洪順直入文淵閣《明太宗實錄》（卷38）：“先是  上命翰林院学士兼右春坊大学士解缙等于新进士中选质英敏者俾就文渊阁进其学至是缙等选修撰曾启编修周述周孟简庶吉士杨相刘子钦彭汝器王英王直余鼎张敞王训柴广敬王道熊直陈敬宗沈升洪顺章朴余学夔罗汝敬卢翰汤流李时勉段民倪维哲袁天禄吾绅杨勉二十八人入见  上谕勉之曰人湏立志志立则功就天下古今之人未有无志而能建功成事其汝等简拔于千百人中为进士又简拔于进士中至此固皆今之英俊然当立心远大不可安于小成为学必造道德之微必具体用之全为文必并驱班马韩欧之间如此立心日进不已未有不成者古人文学之至岂皆天成亦积功所至也汝等勉之朕不任尔以事文渊阁古今载籍所萃尔各食其禄日就阁中恣尔玩索务实得于已庶国家将来皆得尔用不可自怠以孤朕期待之意时进士周忱自陈年少愿进学”。之後改為刑部主事。永樂十八年，升爲佥事《明太宗實錄》（卷224）：“升户部郎中张焕为山东左布政使刑部郎中石执中为右布政使户部郎中苏志高为左参政礼部郎中王芳荪为右参政署山东按察司事监察御史邓真为按察使河南道监察御史谢庸为副使刑部主事洪顺工科给事中韩玺俱为佥事”，后升任山东按察司佥事、山东按察使明·黄仲昭 《八闽通志》（卷六十二）：洪顺字遵道，怀安人。永乐初登进士第，选入翰林为庶吉士。引见，上亲勉以立志进学，久之授刑部主事。时有李将军者，诈取囚五十金，反诬吏张缘受之，同列畏李之强，皆欲坐缘。顺曰：「李固可畏，张缘其不可怜乎？」竟置李于法。仁宗监国，称其廉洁持法，特赐敕褒嘉。未几，以事左迁行人，寻命与修《五经》、《四书》、《性理大全》诸书。丁外艰，起复，升山东按察司佥事。时山东遭唐赛儿之乱，顺划弊理冤，抚循凋瘵，惟恐不及。值岁旱蝗，顺发仓储数万赈之，不待上报。寻升按察使，命下而卒。所著有《鸡肋集》。。

参考文献

Category:明朝庶吉士
Category:明朝刑部主事
Category:明朝山东按察使
Category:怀安人
S